Peel (automerkki)

Peel on vuosina 1963–1969 valmistettu englantilainen automerkki. Peel Engineering Company valmisti Mansaarella Peelin kaupungissa 1950-luvulla lasikuituveneitä ja moottoripyörien katteita. Ensimmäinen yhtiön prototyyppiauto oli Peel Manxcar.

Peel-yhtiön Peel P50-auto on yhä maailman pienin sarjatuotantoauto. Peel P50 -autossa on yhden hengen lasikuitukori, DKW/Zweirad Union -kaksitahtimoottori (50 cm3) ja kolme vaihdetta. Mallia valmistettiin vuosina 1963-1964 noin 48 yksilöä, joista vuonna 2008 oli jäljellä noin puolet.

Peel P50 maksoi 200 puntaa, kun samaan aikaan halvin Minin malli maksoi 500 puntaa.

Peel-yhtiön muita automalleja olivat Peel Trident, Peel Viking Sport sekä prototyyppi GRP Minis. Peel Trident -auto oli kaksipaikkainen ja sitä valmistettiin yli 70 kappaletta. Peel Viking Sport -autoa valmistettiin manner-Englannissa noin 25 kappaletta vuosina 1966–1967. Yhtiö lopetti autojen tuotannon vuonna 1969.

Lähteet

Aiheesta muualla 
 BBC: The small car with the big reputation

Brittiläiset automerkit
Kääpiöautot